Държавен вестник, бр. 47, 2014 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  47
от съответните технически ограничения), 
управлението на трафика, навигацията, уп­
равление на мобилността и в интелигентните 
транспортни системи (ИТС); обикновено се 
използват за интерфейси между различни­
те видове транспорт, комуникация между 
превозните средства (например автомобил 
с автомобил), между превозните средства и 
неподвижни обекти (например автомобил с 
инфраструктура), както и комуникация от и 
към потребителите;“.
4. Точка 5 се изменя така:
„5. устройства за радиоопределяне – ра­
диоустройства, използвани за определяне на 
местоположение, скорост и/или други харак­
теристики на даден обект, или за получаване 
на информация относно тези параметри; 
обикновено се използват за различни видове 
измервателни приложения;“.
5. Точка 6 се изменя така:
„6. устройства за управление на радио­
модели – специфичен вид радиооборудване 
за телеуправление и телеметрия, което се 
използва за дистанционно управление на дви­
жението на модели (главно умалени модели 
на превозни средства) във въздуха, на земята, 
над или под водната повърхност;“.
6. Точка 7 се изменя така:
„7. индуктивни приложения – радиоустрой­
ства от индуктивни системи, които работят 
с магнитни полета и се използват за близ­
кополева комуникация; това са обикновено 
автомобилни имобилайзери, устройства за 
идентификация на животни, алармени сис­
теми, откриване на кабели, управление на 
отпадъци, определяне на самоличност, без­
жични гласови връзки, контрол на достъпа, 
сензори за разстояние, охранителни системи, 
включително радиочестотни индуктивни 
охранителни системи, предаване на данни 
към преносими устройства, автоматично 
разпознаване на предмети, безжични систе­
ми за управление и системи за автоматично 
събиране на пътни такси;“.
7. Точка 9 се изменя така:
„9. устройства за радиочестотна иденти­
фикация – радиокомуникационни системи, 
основани на „маркер“/запитващо устройство, 
състоящи се от радиоустройства („маркери“), 
прикрепени към одушевени или неодушевени 
обекти, и предавателно-приемащи устройства 
(запитващи устройства), които задействат 
маркерите и получават обратно данни; 
обикновено се използват за проследяване 
и идентифициране на обекти, като напри­
мер за електронно наблюдение на артикули 
(EAS) и за събиране и предаване на данни 
за обектите, към които са прикрепени мар­
керите; последните могат да са без батерии 
или да се захранват частично или изцяло с 
батерии; отговорите от маркера се валидират 
от запитващото му устройство и се предават 
на неговата приемаща система;“.
8. Точка 10 се изменя така:
„10. активни медицински устройства за 
имплантиране – частта за радиовръзка на 
активните имплантируеми медицински изде­
лия, които са предназначени да бъдат изцяло 
или частично поставени по хирургичен или 
медикаментозен път в човешкото тяло или в 
тялото на животно, и където е приложимо, 
техните периферни устройства;“.
§ 2. В чл. 13 ал. 4 се изменя така:
„(4) При осъществяване на електронните 
съобщения по ал. 1, 2 и 3 се спазват техни­
ческите изисквания, посочени в т. 9 от при­
ложението, в съответствие с разпоредбите 
на Решение 2013/654/ЕС на Европейската 
комисия от 12 ноември 2013 г. (ОВ, L 303/48 
от 14 ноември 2013 г.) за изменение на Реше­
ние 2008/294/ЕО на Европейската комисия 
от 7 април 2008 г. относно хармонизираните 
условия за използване на радиочестотния 
спектър за предоставяне на мобилни съобщи­
телни услуги на борда на въздухоплавателни 
средства (MCA услуги) в Общността (ОВ, L 
98/19 от 10 април 2008 г.).“
§ 3. Създава се чл. 17 със следния текст:
„Чл. 17. (1) Електронни съобщения чрез 
електронни съобщителни мрежи от земни 
станции на мобилни платформи (ESOMPs), 
монтирани на борда на въздухоплавателни 
средства и плавателни съдове, регистрирани 
под юрисдикцията на Република България, 
се осъществяват само след предварително 
разрешение на министъра на транспорта, 
информационните технологии и съобщенията 
или упълномощено от него длъжностно лице 
за монтиране и експлоатация на необходи­
мите съоръжения на борда на съответното 
въздухоплавателно средство или съответния 
плавателен съд.
(2) Електронни съобщения чрез електрон­
ни съобщителни мрежи от земни станции на 
мобилни платформи (ESOMPs), монтирани на 
борда на въздухоплавателни средства, които 
прелитат над територията на Република Бъл­
гария и са регистрирани в други държави, се 
осъществяват, без да се подава уведомление 
до комисията, при условие че използването 
на радиочестотния спектър от земни станции 
на мобилни платформи (ESOMPs), монтира­
ни на борда на въздухоплавателни средства, 
вече е разрешено от държавата, под чиято 
юрисдикция са регистрирани въздухоплава­
телните средства.